Diari Oficial de la Generalitat Valenciana


Sumari del DOGV 9356, del 07-06-2022 (2022/4758)

RESOLUCIÓ de 21 de maig de 2022, de la directora general de Modernització i Relacions amb l'Administració de Justícia, per la qual es resol inscriure la modificació dels Estatuts del Col·legi Oficial de Gestors Administratius de València, en el Registre de col·legis professionals i de consells valencians de col·legis professionals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9356

Data del DOGV
:   07-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4758


Data del document
:   21-05-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 21 de maig de 2022, de la directora general de Modernització i Relacions amb l'Administració de Justícia, per la qual es resol inscriure la modificació dels Estatuts del Col·legi Oficial de Gestors Administratius de València, en el Registre de col·legis professionals i de consells valencians de col·legis professionals de la Comunitat Valenciana. [2022/4758]  
  
Vist l'expedient de sol·licitud de modificació estatutària instruït a instàncies del Col·legi Oficial de Gestors Administratius de València, inscrit amb el número 33 de la Secció Primera del Registre de col·legis professionals i de consells valencians de col·legis professionals de la Comunitat Valenciana, en el qual se sol·licita la inscripció de la modificació parcial que consisteix en un nou capítol VIII denominat «Les noves tecnologies i les reunions, assemblees i juntes col·legials» i un nou article 82 bis, atesos els següents  
  
Fets  
Primer. Carlos Verdú Sancho, en nom i representació del Col·legi Oficial de Gestors Administratius de València, va presentar el 4 de juny de 2021 sol·licitud d'inscripció de la modificació parcial dels estatuts de la corporació professional en el Registre de col·legis professionals i de consells valencians de col·legis professionals de la Comunitat Valenciana, en compliment del que es preveu en l'article 11 de la Llei 6/1997, de 4 de desembre, de consells i col·legis professionals de la Comunitat Valenciana.  
Segon. Els Estatuts del Col·legi van ser aprovats per Resolució de 24 de febrer de 2000, de la secretària general de la Conselleria de Justícia i Administracions Públiques (DOGV 3728, 11.04.2000), modificant-se posteriorment per Resolució d'1 de juliol de 2003, del director general de Justícia de l'esmentada conselleria (DOGV 4572, 25.08.2003), i per Resolució de 15 d'octubre de 2013, del director general de Justícia, de la Conselleria de Governació i Justícia (DOGV 7148, 08.11.2013).  
Tercer. Mitjançant un ofici de 27 d'abril de 2022, el Servei de Col·legis Professionals i Registre d'Unions de fet de la Comunitat Valenciana va sol·licitar aclariment sobre el contingut de l'article 82 bis; així com que s'acomplira al tràmit previst en l'article 11.3 de la Llei 6/1997, de 4 de desembre, de consells i col·legis professionals de la Comunitat Valenciana.  
Quart. El 12 de maig de 2022 el Col·legi Oficial de Gestors Administratius de València va presentar la documentació sol·licitada, atenent les indicacions de l'esmentat ofici, i el certificat del secretari amb el vistiplau de la presidenta del Consell de Col·legis Oficials de Gestors Administratius de la Comunitat Valenciana, en el qual s'indicava que havien rebut la modificació parcial dels Estatuts del Col·legi, en compliment del que es disposa en l'article 11.3 de la Llei 6/1997, de 4 de desembre, de consells i col·legis professionals de la Comunitat Valenciana.  
Cinqué. La modificació parcial dels Estatuts del Col·legi Oficial de Gestors Administratius de València va ser aprovada per unanimitat per la Junta General extraordinària, celebrada el 30 de març de 2021, segons consta en els certificats del secretari del Col·legi, amb el vistiplau del president, de 29 d'abril de 2021 i 6 de maig de 2022.  
Sisé. La modificació estatutària la inscripció de la qual se sol·licita afig al títol tercer dels Estatuts un nou capítol VIII denominat «Les noves tecnologies i les reunions, assemblees i juntes col·legials» amb un sol article 82 bis, que queda redactat del següent tenor literal:  
  
  
«Article 82 bis  
Les juntes generals, siguen ordinàries o extraordinàries, les juntes de govern, les comissions executives, les juntes de delegació col·legial de Castelló, així com les juntes de les diferents comissions col·legials, podran celebrar-se de manera presencial o bé de manera telemàtica, bé pura o mixta (això és, presencials i telemàtiques alhora) quan així ho acordara per majoria la Junta de Govern per existir circumstàncies greus, urgents o operatives que ho aconsellen. En totes es respectaran les formes i terminis de les seues convocatòries, i s'adoptaran les mesures tècniques necessàries perquè així siga, fins i tot la d'emissió del vot secret, cuidant gelosament el Col·legi de controlar al màxim la identitat de les persones participants, i afavorint l'assistència i intervenció de les persones col·legiades, fins al punt que si qualsevol d'aquestes persones, exercent o no exercent, manifesta davant la Secretaria del Col·legi la seua voluntat d'assistir físicament, el Col·legi disposarà els mitjans informàtics necessaris perquè la seua compareixença es faça efectiva.»  
  
  
Fonaments de dret  
Primer. Revisada la sol·licitud de la modificació dels Estatuts del Col·legi Oficial de Gestors Administratius de València, aquests contenen les determinacions exigides per l'article 10 de la Llei 6/1997, de 4 de desembre, de consells i col·legis professionals de la Comunitat Valenciana.  
Segon. La modificació estatutària ha sigut aprovada amb els requisits i formalitats previstos en l'esmentat article i en els propis Estatuts del Col·legi.  
Tercer. Aquesta direcció general és competent per a tramitar i resoldre el present expedient, de conformitat amb el que es disposa en l'article 6.1 de la Llei 6/1997, de 4 de desembre, de consells i col·legis professionals de la Comunitat Valenciana, tenint en compte el que es preveu per la disposició final del Decret 4/2002, de 8 de gener, pel qual s'aprova el Reglament de desenvolupament de la Llei 6/1997, de 4 de desembre, de consells i col·legis professionals de la Comunitat Valenciana; i en virtut de les atribucions contingudes en l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat i en l'article 9.2.f del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública.  
  
Per tot l'anterior, vist l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals; els articles 11, 25 i 26 de la Llei 6/1997, de 4 de desembre, de consells i col·legis professionals de la Comunitat Valenciana; així com els articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desenvolupament d'aquesta última; i altres disposicions complementàries de pertinent aplicació, resolc:  
  
Inscriure la modificació parcial dels Estatuts del Col·legi Oficial de Gestors Administratius de València, que consisteix a afegir al títol tercer un nou capítol VIII denominat «Les noves tecnologies i les reunions, assemblees i juntes col·legials» el contingut de les quals és el nou article 82 bis, en el Registre de col·legis professionals i de consells valencians de col·legis professionals de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 21 de maig de 2022.- La directora general de Modernització i Relacions amb l'Administració de Justícia: Angels Bixquert Sanz.